Antonio Gutterres Ya Yi Kira Kan Goyon Bayan Mutanen Da Ayyukan Ta'addanci Suka Ritsa Da Su - Pars Today
Antonio Gutterres Ya Yi Kira Kan Goyon Bayan Mutanen Da Ayyukan Ta'addanci Suka Ritsa Da Su
Aug 20, 2018 18:12 UTC
Babban sakataren Majalisar Dinkin Duniya ya bukaci nuna goyon bayan ga mutanen da ayyukan ta'addanci suka ritsa da su gami da iyalansu.
A sakonsa da ya fitar dangane da ranar tunawa da mutanen da ayyukan ta'addanci suka ritsa da su a duniya a yau Litinin: Babban sakataren Majalisar Dinkin Duniya Antonio Gutterres ya bayyana cewa: Nuna goyon baya ga mutanen da ayyukan ta'addanci suka ritsa da su gami da iyalansu yana daga cikin ayyukan kare hakkin bil-Adama tare da mutunta shi, kuma kyakkyawan aiki ne mai kima.
Gutteres ya kara da cewa: Ci gaba da girmama mutanen da ayyukan ta'addanci suka ritsa da su gami da wadanda suka samu nasarar tsira daga hare-haren ta'addanci lamari ne da zai rusa makirci 'yan ta'adda da suke kokarin raba kan al'umma tare da cusa kiyayya a tsakaninsu.
Kamar yadda babban sakataren Majalisar Dinkin Duniya ya fayyace cewa: Ta'addanci yana daga cikin manyan matsalolin da suka wurga duniya cikin halin kaka-ni ka yi tare da zama babbar barazana ga zaman lafiya da sulhu a duniya.
Ranar 21 ga watan Agustan kowace shekara ce Majalisar Dinkin Duniya ta ware a matsayin ranar kasa da kasa domin girmama mutanen da ayyukan ta'addanci suka ritsa da su a duniya.
fada da ta'addanci
Kawo Karshen Da'esh Shi Ne Babbar Manufar Sabuwar Gwamnatin Iraki
Iran Tana Cikin Manyan Kasashen Da Suka Shahara A Fagen Yaki Da Muggan Kwayoyi A Duniya
Kasar Iran Ta Jaddada Batun Yaki Da Masu Kirkiro Kungiyoyin 'Yan Ta'adda